অসুস্থ পরিচালক অগ্নিদেব চট্টোপাধ্যায়, ভর্তি হাসপাতালে

কলকাতা: অসুস্থ পরিচালক অগ্নিদেব চট্টোপাধ্যায় (Agnidev Chatterjee)। ‘মাইল্ড স্ট্রোক’ নিয়ে বাইপাস লাগোয়া একটি বেসরকারি হাসপাতালে ভর্তি হলেন পরিচালক অগ্নিদেব চট্টোপাধ্যায়। তাঁর অসুস্থতার খবরে উৎকণ্ঠায় সহকর্মী ও অনুরাগীরা।

শনিবার সন্ধে নাগাদ ‘মাইল্ড স্ট্রোক’ হয় তাঁর। তড়িঘড়ি অগ্নিদেবকে ভর্তি করানো হয় বাইপাস সংলগ্ন বেসরকারি হাসপাতালে। সূত্রের খবর, আপাতত তাঁর শারীরিক অবস্থা স্থিতিশীল পরিচালকের। চিকিৎসকদের কড়া পর্যবেক্ষণে রয়েছেন তিনি। পরিচালকের স্ত্রী, অভিনেত্রী সুদীপা চট্টোপাধ্যায় সোশ্যাল মিডিয়ায় এই খবর জানিয়েছেন। তিনি জানান, অগ্নিদেব চট্টোপাধ্যায় আপাতত চিকিৎসাধীন। স্বামীর দ্রুত আরোগ্য কামনায় সকলের কাছে প্রার্থনা চেয়ে সুদীপা লিখেছেন, ‘প্লিজ কিপ হিম ইন ইয়োর প্রেয়ার্স’।